Beretning 2022

Vi er tilbage i normal gænge – generalforsamling i marts måned. Sidste års generalforsamling i juni måned bliver forhåbentlig en enlig svale, men coronaen bestemte.  Coronaen som også har bevirket, at Danmark mere eller mindre har været lukket ned de sidste par år, men nu lysner det. De sidste restriktioner er ved at være væk. 
[bookmark: _GoBack]Coronaen har dog ikke sat alt arbejde i bestyrelsen i stå. Vi har fået beskåret træerne ved søen. Det blev en større omgang, men det var tiltrængt. Piletræerne var efterhånden i en sådan forfatning, at de ville have svært ved at klare en efterårsstorm. De er nu beskåret, således at stammen bliver mere robust og dermed lettere kan klare en storm. Asken lider af asketorptørre men kan holde 5 – 7 år endnu. Der vil nok gå 3 – 4 år, før en større beskæring igen bliver aktuel.
Vi fik monteret endnu en lampe ved søen, som besluttet på sidste års generalforsamling. Det ser betydeligt bedre ud nu når man kommer kørende efter mørkets frembrud.
Vejene led under sidste års hårde vinter, så de blev repareret. Denne vinter har været lidt mildere, så her har de klaret sig bedre.   
Vores pasningsaftale med Morten Berg udløber her 1.4. Vi forlænger med 3 år på uændrede vilkår.
Provas er begyndt at installere fjernvarme i området men endnu ikke på Troldhøj og Solhøj. Det må snart bliver vores tur, med de gaspriser vi ser nu kan det kun gå for langsomt. Vi ved endnu ikke hvor meget gravearbejde der bliver tale om og om alle rør bliver lagt ned i vejen.  
Der er sket udskiftning i nogle af husene på Troldhøj. Velkommen til alle de nye, vi håber I falder godt til i vores i kvarter.  
  
      
